IMISLab/GreekWikipedia huggingface dataset:
Γυναικείο Πρωτάθλημα TNA

Το Γυναικείο Πρωτάθλημα TNA είναι ένας τίτλος επαγγελματικής πάλης, που ανήκει στην εταιρεία Total Nonstop Action Wrestling, για την κατηγορία των γυναικών παλαιστών. Το πρωτάθλημα είναι γενικά διεκδικήσιμο στον τομέα των επαγγελματικών αγώνων πάλης, στον οποίο οι συμμετέχοντες εκτελούν σκηνοθετημένους αγώνες πάλης.

 Το TNA από την ίδρυση του κιόλας, έδωσε στις γυναίκες παλαιστές του, τον χαρακτηρισμό οι Νόκαουτς (Knockout), κάτι αντίστοιχο με τις Divas ή Ντίβας στα ελληνικά, από το WWE. Αρχικά το μεγαλύτερο επίτευγμα για αυτές, ήταν ένα στέμμα για την "Μις TNA", που αναδεικνυόταν μέσα από αγώνα πολλών ατόμων. Κι άλλα τουρνουά διεξήχθησαν για τις γυναίκες του σόου, μέχρι τον Σεπτέμβριο του 2007, όπου ιδρύθηκε ο πρώτος επίσημος τίτλος για την κατηγορία. Πρώτη Πρωταθλήτρια: Γκέιλ Κιμ Περισσότερες Κατακτήσεις: Αντζελίνα Λοβ - 6 Μεγαλύτερη Θητεία: Τέρεν Τορέλ - 238 ημέρες Μικρότερη Θητεία: Τάρα - 1 ημέρα Μεγαλύτερη σε ηλικία Πρωταθλήτρια: Τάρα - 41 ετών, 247 ημερών Μικρότερη σε ηλικία Πρωταθλήτρια: Τέιλορ Γουάιλντ - 22 ετών, 150 ημερών Βαρύτερη Πρωταθλήτρια: Όσομ Κονγκ - 123 κιλά Ελαφρύτερη Πρωταθλήτρια: Μις Τεσμάκερ 49 κιλά Παγκόσμιο Πρωτάθλημα Βαρέων Βαρών (TNA) Τηλεοπτικό Πρωτάθλημα (TNA) Ομαδικό Πρωτάθλημα TNA Πρωτάθλημα Κατηγορίας Χ (TNA) Ομαδικό Πρωτάθλημα Γυναικών (TNA) Η επίσημη ιστοσελίδα του TNA Προφίλ στο OWoW.com
Σάμτζανγκ

Η Σάμτζανγκ είναι μια παχιά, πικάντικη πάστα που χρησιμοποιείται στην Κορεάτικη Κουζίνα. Η Σάμτζανγκ είναι ένα μείγμα από πάστα σόγιας, σάλτσα τσίλι, σησαμέλαιο, κρεμμύδι, φρέσκο κρεμμυδάκι, σκόρδο και προαιρετικά μαύρη ζάχαρη.

 Το Σάμτζανγκ χρησιμοποιείται κυρίως σε πιάτα σαμ (πιάτα με κρέας τυλιγμένα με μαρούλι ή Κινέζικο λάχανο). Από αυτά τα πιάτα πήρε το όνομα του. Σάμτζανγκ σημαίνει "σάλτσα για σαμ". Επίσης συνοδεύει ευχάριστα πιάτα με ρύζι και Κιμτσί. Εκτός από τον παραδοσιακό τρόπο παραγωγής μπορούν να προστεθούν και άλλα συστατικά για να γίνουν παραλλαγές του Σάμτζανγκ. Συνήθως προστίθενται καρύδια, σπόροι κολοκύθας, ηλιόσποροι, χταπόδι, κόκκινη πιπεριά, τόφου, αυγά ψαριών και διάφορα είδη φασολιών. Επίσης υπάρχει συσκευασμένο Σάμτζανγκ στην κορεάτικη αγορά.
Νέναντ Σιμεούνοβιτς

Ο Νέναντ Σιμεούνοβιτς είναι Σέρβος πρώην διεθνής πετοσφαιριστής, ο οποίος γεννήθηκε στην Τούζλα της Βοσνίας στις 13 Απριλίου 1982 και αγωνίστηκε ως ακραίος σε ομάδες της Σερβίας, της Ελλάδας, της Ρωσίας και της Τουρκίας.

 Ο Σιμεούνοβιτς ξεκίνησε την καριέρα του από την ομάδα της Βοϊβοντίνα, ενώ παράλληλα κατέλαβε την τέταρτη θέση στο ευρωπαϊκό πρωτάθλημα νέων με την εθνική ομάδα της Σερβίας. Το καλοκαίρι του 2004, μεταγράφηκε στον Μίλωνα, χωρίς όμως να καταφέρει να παραμείνει στην Α1 εθνική κατηγορία. Ακολούθησε η μεταγραφή του στην Τουρκία και την Πολίς Ακαντέμικ, πριν επιστρέψει στην Ελλάδα και τον Άρη, στον οποίο αγωνίστηκε για ενάμισι χρόνο. Ολοκλήρωσε τη σεζόν 2007-2008 στην Κύπρο και τον Παφιακό, για να συνεχίσει την επόμενη σεζόν στη σερβική Ραντνίσκι. Το 2009 μεταγράφηκε στη Ρωσία και την Κούζμπας-Κεμερόβο, πριν επιστρέψει για άλλον ένα χρόνο στη Βοϊβοντίνα, ενώ το 2011-2012 κατέκτησε την έκτη θέση του ελληνικού πρωταθλήματος με τη Λαμία. Ολοκλήρωσε την καριέρα του το 2014, με τελευταίους σταθμούς τη βοσνιακή Κακάνι και τη λιβανέζικη Μοντ Λα Σαλέ. SIMEUNOVIC NENAD - Greekvolley.com Αρχειοθετήθηκε 2016-03-04 στο Wayback Machine. VOLLEY TREND - Sport agency Nenad Simeunović - WorldofVolley
Γιάννης Μάρκου

Ο Γιάννης Μάρκου (γεννημένος στις 10 Ιανουαρίου 1992 στην Αθήνα) είναι Έλληνας πετοσφαιριστής, ο οποίος αγωνίζεται με τη φανέλα της Α.Ε.Κ. στην Α1 Εθνική κατηγορία των ανδρών, στη θέση του ακραίου.

 Ο Γιάννης Μάρκου έκανε τα πρώτα του βήματα στο χώρο της πετοσφαίρισης το 2006, όταν και βρέθηκε στις ακαδημίες του Ολυμπιακού σε ηλικία 14 ετών. Πέρασε από όλα τα στάδια των ακαδημιών του Ολυμπιακού, κατακτώντας παράλληλα αρκετούς τίτλους. Ενώ στην αρχή της καριέρας του ξεκίνησε με την προοπτική να αγωνίζεται ως κεντρικός, δοκιμάστηκε περισσότερο υπό τις οδηγίες του επικεφαλής των Ακαδημιών του Ολυμπιακού Σπύρου Σαραντίτη, ως ακραίος. Στις δοκιμές αυτές ανταποκρίθηκε με μεγάλη επιτυχία με αποτέλεσμα πλέον να λογίζεται ως ακραίος. Τον Σεπτέμβριο του 2011 ο Γιάννης Μάρκου υπέγραψε με την ομάδα του Πειραιά το πρώτο του επαγγελματικό συμβόλαιο, σε ηλικία 19 ετών, με αποτέλεσμα να λογίζεται πλέον ως μέλος της πρώτης ομάδας του Ολυμπιακού. Ήταν ο τρίτος παίκτης εκείνη τη χρονιά που προερχόταν από τις ακαδημίες του συλλόγου και υπέγραφε επαγγελματικό συμβόλαιο με την ομάδα καθώς είχαν προηγηθεί οι Παύλος Κουζούνης και Μενέλαος Κοκκινάκης. Μέχρι εκείνη τη στιγμή, ο Γιάννης Μάρκου είχε καταφέρει να κατακτήσει δύο πρωταθλήματα ΕΣΠΕΔΑ Παίδων (2008, 2009) και δύο πρωταθλήματα ΕΣΠΕΔΑ Εφήβων (2010, 2011). Κατά τη διάρκεια της πρώτης του χρονιάς στην πρώτη ομάδα του Ολυμπιακού δεν είχε μεγάλο χρόνο συμμετοχής, με αποτέλεσμα να αγωνίζεται τη σεζόν 2011-12 περισσότερο με την ομάδα των Εφήβων για το Πρωτάθλημα ΕΣΠΕΔΑ, το οποίο και κατέκτησε. Σε εθνικό επίπεδο, δεν πανηγύρισε κάποιο τίτλο καθώς την αγωνιστική περίοδο 2011-12, η ομάδα που υπερίσχυσε σε όλες τις εγχώριες διοργανώσεις ήταν ο Ηρακλής Θεσσαλονίκης. Δε συνέβη ωστόσο το ίδιο την επόμενη χρονιά, καθώς η ομάδα του Πειραιά κατέκτησε όλους τους εγχώριους τίτλους που διεκδίκησε (Πρωτάθλημα, Κύπελλο και Λιγκ Καπ Ελλάδας). Στις 18 Ιουλίου 2013, ανακοινώθηκε επίσημα η απόκτηση του Γιάννη Μάρκου από τον Παμβοχαϊκό. Στην ομάδα του Βραχατίου Κορινθίας παρέμεινε μέχρι το 2012, όπου και μεταπήδησε στον Φοίνικα Σύρου. Στην ομάδα της Σύρου, παραμένει μέχρι σήμερα. 1 Πρωτάθλημα Ελλάδας: 2013 1 Κύπελλο Ελλάδας: 2013 1 Λιγκ Καπ Ελλάδας: 2013 2 Πρωταθλήματα ΕΣΠΕΔΑ Παίδων: 2008, 2009 3 Πρωταθλήματα ΕΣΠΕΔΑ Εφήβων: 2010, 2011, 2012 Συνέντευξη του Γιάννη Μάρκου ως πρωταθλητή ΕΣΠΕΔΑ Εφήβων του 2012 Υπέγραψε επαγγελματικό συμβόλαιο ο Γιάννης Μάρκου Ρόστερ Ολυμπιακού για την περίοδο 2012-13 Ανακοίνωσε την απόκτηση του Γιάννη Μάρκου ο Παμβοχαϊκός Κλέινει Μάρκου ο Φοίνικας
Ανδρέας Γιάγκου

Ο Ανδρέας Γιάγκου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένος με το Πατριωτικό Μέτωπο και στην Εκλογική Περιφέρεια Λευκωσίας εκλεγμένος με το ΔΗΚΟ.

 Ο Ανδρέας Γιάγκου γεννήθηκε στο Κάτω Δίκωμο το 1916. Ήταν αγρότης και συνδικαλιστής. Διετέλεσε γενικός γραμματέας της Παναγροτικής Ένωσης Κύπρου τις περιόδους 1959-1961 και 1976-1981.Απεβίωσε το 1995. Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Κερύνειας με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις βουλευτικές εκλογές του 1976 στην Εκλογική Περιφέρεια Λευκωσίας με το ΔΗΚΟ για την Γ΄ Κοινοβουλευτική Περίοδο. Τον Φεβρουάριο του 1981 αποχώρησε από το ΔΗΚΟ και συνέχισε ως ανεξάρτητος. «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 62. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
Τιμ Ντάνκαν

Ο Τίμοθι Θίοντορ Ντάνκαν (αγγλικά: Timothy Theodore Duncan, γεννήθηκε 25 Απριλίου 1976) είναι Αμερικανός πρώην καλαθοσφαιριστής που αγωνίστηκε σε όλη την επαγγελματική του καριέρα με τους Σαν Αντόνιο Σπερς στο NBA. Θεωρείται ένας από τους καλύτερους παίκτες στην ιστορία του αθλήματος.Γεννήθηκε στο Κρίστιανστεντ των Αμερικανικών Παρθένων Νήσων. Έχει ύψος 2,11 μ. και αγωνιζόταν στην θέση του πάουερ φόργουορντ ή του σέντερ. Θεωρείται ένας από τους κορυφαίους πάουερ φόργουορντ στην ιστορία του NBA. Πέντε φορές πρωταθλητής ΝΒΑ, δύο φορές MVP του NBA, τρεις φορές MVP των τελικών του NBA, NBA Rookie της χρονιάς 1998 και 13 φορές NBA All-Star παίκτης. Επιλέχθηκε στο ΝΒΑ ντραφτ του 1997 ως πρώτη επιλογή και οδήγησε τους Σπερς στην κατάκτηση 5 πρωταθλημάτων ΝΒΑ (1999, 2003, 2005, 2007 και 2014). Συμμετείχε επίσης στους Ολυμπιακούς Αγώνες της Αθήνας, όπου κέρδισε χάλκινο μετάλλιο με την ομάδα των ΗΠΑ. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

 5 × Πρωτάθλημα NBA (1999, 2003, 2005, 2007, 2014) 2 × ΝΒΑ πολυτιμότερος παίκτης (2002, 2003) 3 × MVP τελικών NBA (1999, 2003, 2005) 15 × NBA All-Star (1998, 2000 – 2011, 2013, 2015) NBA All-Star Game MVP (2000) 10 × Πρώτη ομάδα All-NBA (1998 – 2005, 2007, 2013) 3 × Δεύτερη καλύτερη ομάδα ΝΒΑ (2006, 2008, 2009) 2 × Τρίτη καλύτερη ομάδα NBA (2010, 2015) 8 × NBA Καλύτερη αμυντική ομάδα (1999 – 2003, 2005, 2007, 2008) 7 × NBA Δεύτερη αμυντική ομάδα (1998, 2004, 2006, 2009, 2010, 2013, 2015) ΝΒΑ Ρούκι της χρονιάς (1998) NBA Καλύτερη ομάδα ρούκι (1998) Η φανέλα Νο. 21 αποσύρθηκε από τους Σαν Αντόνιο Σπερς Καλαθοσφαιριστής της χρονιάς των ΗΠΑ (2003) Sports Illustrated Sportsman of the Year (2003) Επετειακή ομάδα 75 χρόνων του NBA Consensus National College Player of the Year (1997) 2 × Consensus πρώτη ομάδα All-American (1996, 1997) Πρώτος στα ριμπάουντ NCAA (1997) 3 × NABC αμυντικός παίκτης της χρονιάς (1995–1997) 2 × ACC Παίκτης της Χρονιάς (1996, 1997) 3 × Πρώτη ομάδα All-ACC (1995–1997) Η φανέλα Νο. 21 αποσύρθηκε από τους Wake Forest Demon Deacons Αναλυτικά στατιστικά καριέρας Tim Duncan
60 (αριθμός)

Το 60 (εξήντα) είναι ο φυσικός αριθμός που βρίσκεται μετά από το 59 και πριν από το 61. Είναι άρτιος αριθμός, αφού 60:2 = 30, δηλαδή διαιρείται με το 2, στο σύνολο των φυσικών αριθμών. Ο αριθμός 60 συμβολίζεται ως LX στο ρωμαϊκό σύστημα αρίθμησης και ως Ξ' στο ελληνικό σύστημα αρίθμησης.

 Το 60 είναι σύνθετος αριθμός, αφού οι φυσικοί διαιρέτες του είναι 1, 2, 3, 4, 5, 6, 10, 12, 15, 20, 30 και 60, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 62. Aποτελεί υψηλά σύνθετο αριθμό καθώς διαθέτει περισσότερους διαιρέτες (11) από όλους τους αριθμούς που προηγούνται πριν από αυτόν. Το 60 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο. Το ανάπτυγμα πρώτων παραγόντων του 60 είναι 60 = 22· 3 · 5. Το 60 είναι το άθροισμα των δίδυμων πρώτων αριθμών 29 και 31, αφού 60 = 29 + 31. Το 60 είναι το άθροισμα τεσσάρων διαδοχικών πρώτων αριθμών, αφού 60 = 11 + 13 + 17 + 19. Το 60 βρίσκεται ανάμεσα σε δύο πρώτους αριθμούς, το 59 και το 61. Στην Ευκλείδεια γεωμετρία, όλες οι γωνίες ενός ισοπλεύρου τριγώνου είναι ίσες μεταξύ τους με άνοιγμα 60 μοιρών. Υπάρχουν τέσσερα στερεά του Αρχιμήδη που έχουν 60 κορυφές. Αυτά είναι: το κόλουρο εικοσάεδρο, το ρομβοεικοσιδωδεκάεδρο, το πεπλατυσμένο δωδεκάεδρο και το κόλουρο δωδεκάεδρο. Υπάρχουν δύο στερεά του Αρχιμήδη που έχουν 60 ακμές. Αυτά είναι: ο πεπλατυσμένος κύβος και το εικοσιδωδεκάεδρο. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 60 αντιστοιχεί στο νεοδύμιο. Ο Μεσιέ 60 είναι ένας ελλειπτικός γαλαξίας σε απόσταση 60 εκατομμυρίων ετών φωτός στον αστερισμό της Παρθένου.
Ακρόπολη Χανίων

Η Ακρόπολη είναι οικισμός της τοπικής κοινότητας Χωρδακίου, της δημοτικής ενότητας (τέως δήμου) Ακρωτηρίου, του δήμου Χανίων, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κυδωνίας του νομού Χανίων, στο γεωγραφικό διαμέρισμα Κρήτης.

 Η Ακρόπολη είναι οικισμός στο Β.ΒΑ. τμήμα του νομού Χανίων. Βρίσκεται στην ανατολική πλευρά της χερσονήσου του Ακρωτηρίου, βορειοανατολικά του Αερολιμένα Χανίων και σε μέσο σταθμικό υψόμετρο 240. Απέχει 20 χλμ. περίπου ΒΑ. των Χανίων. Ο οικισμός αναγνωρίστηκε το 1971 και προσαρτήθηκε στην κοινότητα Χωρδακίου του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Χωρδακίου και προσαρτήθηκε στον δήμο Ακρωτηρίου. Με το ΦΕΚ 87Α - 07/06/2010 αποσπάστηκε από τον δήμο Ακρωτηρίου και προσαρτήθηκε στον δήμο Χανίων. Το φαράγγι «Διμπλοχάχαλο», σε απόκρημνη θέση βόρεια του οικισμού, προσβάσιμο και από το χωριό Χωρδάκι. Το φαράγγι προσφέρεται για canyoning (με έμπειρο οδηγό και μόνο με σχοινιά) και καταλήγει σε μικρό αλλά πολύ αξιόλογο σπήλαιο Η παραλία Αγίου Στεφάνου («Σεϊτάν Λιμάνι»), στην έξοδο του φαραγγιού Η εκκλησία του Αγίου Σπυρίδωνα, σε περίοπτη θέση με θέα στο Κρητικό Πέλαγος βορειοανατολικά του οικισμού Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Εκλογική περιφέρεια Σερρών

Η εκλογική περιφέρεια Σερρών είναι μια από τις 56 εκλογικές περιφέρειες της Ελλάδας και καταλαμβάνει την έκταση του νομού Σερρών. Αντιστοιχεί σε 5 έδρες στη Βουλή των Ελλήνων.

 Υπάγεται στην Περιφέρεια Κεντρικής Μακεδονίας και αριθμεί 225.080 εγγεγραμμένους ψηφοφόρους σύμφωνα με τους εκλογικούς καταλόγους του 2023. Εκλέγει έξι βουλευτές στο Ελληνικό Κοινοβούλιο. Από το 1974 έως το 1993 η περιφέρεια Σερρών έδινε 8 έδρες στο Ελληνικό Κοινοβούλιο. Στη συνέχεια μετατράπηκε σε 7εδρική περιοχή (1996 - 2012) και γνώρισε και νέα μείωση στις 6 έδρες από τις εκλογές του 2015. Από τις εκλογές του 2023 εκλέγει 5 βουλευτές.Διαιρείται σε 7 δήμους βάσει της τρέχουσας διοικητικής διαίρεσης της Ελλάδας (που διαμορφώθηκε με το μεταρρυθμιστικό Πρόγραμμα «Καλλικράτης» (3852/2010) το οποίο είναι σε ισχύ από την 1η Ιανουαρίου 2011) οι οποίοι είναι οι ακόλουθοι: Δήμος Σερρών Δήμος Σιντικής Δήμος Βισαλτίας Δήμος Ηρακλείας Δήμος Αμφίπολης Δήμος Νέας Ζίχνης Δήμος Εμμανουήλ Παππά Στον πίνακα περιλαμβάνονται τα αποτελέσματα των βουλευτικών εκλογών από το 1996 στον Νομό Σερρών. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση. Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 στον Νομό Σερρών. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.
(308933) 2006 SQ372

Το 2006 SQ372 είναι ένα αντικείμενο με πολύ εκκεντρική τροχιά. Η διάμετρός του είναι μεταξύ 50 και 100 χιλιόμέτρων και είναι πιθανό να είναι κομήτης, επειδή περιέχει πέρα από πετρώματα και πάγο, αλλά ποτέ δεν πλησιάζει στον Ήλιο τόσο ώστε να αναπτύξει μια μεγάλη και λαμπερή ουρά.

 Το αντικείμενο ανακαλύφθηκε από την έρευνα για υπερκαινοφανείς αστέρες SDSS-II supernova survey. Η έρευνα αυτή έλεγχε συνεχώς μια έκταση 300 τετραγωνικών μοιρών στον ουράνιο θόλο από το Σεπτέμβριο μέχρι το Νοέμβριο κάθε χρόνο από το 2005 μέχρι το 2007. Ο αστεροειδής ανιχνεύτηκε καθώς είχε μετακινηθεί στο μεσοδιάστημα δύο φωτογραφιών της περιοχής της οποία βρισκόταν, που λήφθηκαν τις 27 Σεπτεμβρίου και 21 Οκτωβρίου 2006. Η παρουσιά του σώματος επιβεβαιώθηκε με βάση φωτογραφίες από το 2005. Η τροχιά του είναι πολύ ελλειπτική, ενώ το αφήλιό του είναι ένα από τα μεγαλύτερα στο ηλιακό σύστημα, αν εξαιρέσουμε τους κομήτες, και είναι αντίστοιχο με αυτό του αστεροειδή 2005 VX3 (αφήλιο 1720 AM). Όμως το περιήλιό του φτάνει στην τροχιά του Ουρανού. Μια περιστροφή του διαρκεί περίπου 23.000 χρόνια, σχεδόν διπλάσια από ότι η 90377 Σέντνα. Η περίεργη τροχιά του δείχνει ότι πιθανόν δημιουργήθηκε στο εσωτερικό νέφος του Όορτ, κάτι το οποίο θεωρείται πιθανό και για το (87269) 2000 OO67. Η ανακάλυψη του 2006 SQ372 από το SDSS
Άλματα άνευ φοράς στους Ολυμπιακούς Αγώνες

Τα άλματα άνευ φοράς υπήρχαν στο ολυμπιακό πρόγραμμα του στίβου από την Ολυμπιάδα του 1900 στο Παρίσι ως το 1912 στη Στοκχόλμη. Άλματα άνευ φοράς διεξήχθησαν και στους μεσοολυμπιακούς του 1906 στην Αθήνα. Μετά το 1912 καταργήθηκαν. Στα αγωνίσματα αυτά διακρίθηκε ιδιαίτερα ο Αμερικανός Ρέι Γιούρι με δέκα χρυσά μετάλλια από το 1900 ως το 1908. Επίσης, ο Έλληνας Κωνσταντίνος Τσικλητήρας με ένα χρυσό, δύο ασημένια κι ένα χάλκινο μετάλλιο το 1908 και το 1912.

 1900 Ρέι Γιούρι Ίρβινγκ Μπάξτερ Εμίλ Τορσεμπιέφ 1904 Ρέι Γιούρι Τσαρλς Κινγκ Τζον Μπίλερ 1906 Ρέι Γιούρι Μάρτιν Σέρινταν Λόσον Ρόμπερτσον 1908 Ρέι Γιούρι Κωνσταντίνος Τσικλητήρας Μάρτιν Σέρινταν 1912 Κωνσταντίνος Τσικλητήρας Πλέιτ Άνταμς Μπέντζαμιν ΆνταμςΣημείωση: Το αγώνισμα δεν διεξήχθη σε άλλη Ολυμπιάδα. 1900 Ρέι Γιούρι Ίρβινγκ Μπάξτερ Λούις Πέντλετον Σέλντον 1904 Ρέι Γιούρι Τζέιμς Στάντλερ Λόσον Ρόμπερτσον 1906 Ρέι Γιούρι Μάρτιν Σέρινταν Λεόν Ντιπόν 1908 Ρέι Γιούρι Κωνσταντίνος Τσικλητήρας Τζον Μπίλερ 1912 Πλέιτ Άνταμς Μπέντζαμιν Άνταμς Κωνσταντίνος ΤσικλητήραςΣημείωση: Το αγώνισμα δεν διεξήχθη σε άλλη Ολυμπιάδα. 1900 Ρέι Γιούρι Ίρβινγκ Μπάξτερ Ρόμπερτ Γκάρετ 1904 Ρέι Γιούρι Τσαρλς Κινγκ Τζέιμς ΣτάντλερΣημείωση: Το αγώνισμα δεν διεξήχθη σε άλλη Ολυμπιάδα. Και τα τρία ολυμπιακά ρεκόρ των αλμάτων άνευ φοράς κατέχει ο Αμερικανός πολυολυμπιονίκης Ρέι Γιούρι. Ρέι Γιούρι: 3,476 μ. 1904 Σέντ Λούις (ΗΠΑ) Ρέι Γιούρι: 1,655 μ. 1900 Παρίσι (Γαλλία) Ρέι Γιούρι: 10,58 μ. 1900 Παρίσι (Γαλλία) "Οι Ολυμπιονίκες 1896-1980", Χρυσός Τύπος ΑΕ. "Ολυμπιάδα 80", Olympic Press. Τοm McNab, "Ολυμπιακοί Αγώνες 1984", Bell. "Η Ιστορία των Ολυμπιακών Αγώνων", Εκδοτική Αθηνών.
Ιχσάν Σαμπρί Τσαγκλαγιανγκίλ

Ο Ιχσάν Σαμπρί Τσαγκλαγιανγκίλ (τουρκικά: İhsan Sabri Çağlayangil) (γεννηθείς το 1908, στην Κωνσταντινούπολη – αποβιώσας στις 30 Δεκεμβρίου 1993, στην Άγκυρα της Τουρκίας) ήταν Τούρκος πολιτικός, ο οποίος ήταν μέλος του Κόμματος Δικαιοσύνης (τουρκικά: Adalet Partisi). Διετέλεσε, επίσης, Υπουργός Εξωτερικών Υποθέσεων για, συνολικά, τρεις θητείες κατά την διάρκεια της δεκαετίας του 1960 και του 1970.

 Ο Τσαγκλαγιανγκίλ γεννήθηκε στην Κωνσταντινούπολη το 1908 και αποφοίτησε από το Λύκειο της πόλης. Στη συνέχεια, εισήλθε στο Τμήμα Νομικής του Πανεπιστημίου της Κωνσταντινούπολης, ολοκληρώνοντας τις σπουδές του το 1932.Παντρεύτηκε την Φιρουζεντέ Τσαγκλαγιανγκίλ, με την οποία και απέκτησε μία κόρη, την Φατμά Ιτίρ Τσαγκλαγιανγκίλ. Ο Τσαγκλαγιανγκίλ διετέλεσε Κυβερνήτης της Επαρχίας της Προύσας από το 1954 έως το 1960.Διετέλεσε Υπουργός Εργασίας και Κοινωνικής Ασφάλειας εντός της 29ης Κυβερνήσεως της Τουρκίας, προσωρινή κυβέρνηση η οποία προηγήθηκε των γενικών εκλογών του 1965. Μετά τις εκλογές, διετέλεσε Υπουργός Εξωτερικών Υποθέσεων της Τουρκίας από το 1965 έως το 1971, έως και το πραξικόπημα του 1971. Διετέλεσε, εκ νέου, Υπουργός Εξωτερικών Υποθέσεων κατά την διάρκεια της περιόδου μεταξύ 1975-1977, καθώς και την περίοδο μεταξύ 1977-1978. Ο Τσαγκλαγιανγκίλ διετέλεσε Πρόεδρος της Γερουσίας από τις 7 Νοεμβρίου 1979 έως τις 12 Σεπτεμβρίου 1980 (λόγω του πραξικοπήματος του 1980). Στα πλαίσια των αρμοδιοτήτων του, διετέλεσε καθήκοντα Ενεργούντος Προέδρου της Τουρκίας έπειτα από την λήξη της θητείας του Φαχρί Κορουτούρκ, στις 6 Απριλίου 1980. Ήταν μέλος του Κόμματος Δικαιοσύνης (τουρκικά: Adalet Partisi).
Ζαν Λαφίτ

Ο Ζαν Λαφίτ (γαλλικά: Jean Lafitte‎, 1774-1823) ήταν Γάλλος πειρατής και κουρσάρος στον Κόλπο του Μεξικού στις αρχές του 19ου αιώνα. Αυτός και ο μεγαλύτερος αδελφός του, Πιερ, έγραφαν το επώνυμό τους "Laffite", αλλά τα αγγλικά έγγραφα της εποχής χρησιμοποιούσαν το επώνυμο "Lafitte". Το τελευταίο έχει γίνει η συνηθισμένη ορθογραφία στις Ηνωμένες Πολιτείες Αμερικής, συμπεριλαμβανομένων και των τόπων που πήραν το όνομά τους από αυτόν.

 Ο Λαφίτ πιστεύεται ότι γεννήθηκε είτε στη βασκική Γαλλία είτε σε γαλλική αποικία. Από το 1805, εκμεταλλευόταν μία αποθήκη στη Νέα Ορλεάνη για να διευκολύνει τη διανομή των εμπορευμάτων που εισήγαγε λαθρέως ο αδελφός του, Πιερ Λαφίτ. Στη συνέχεια, οι Λαφίτ μετέφεραν τις δραστηριότητές τους σ' ένα νησί στον κόλπο Μπαρατάρια στη Λουιζιάνα. Από το 1810, το νέο τους λιμάνι ήταν πολύ πετυχημένο. Οι Λαφίτ διεξήγαγαν μία επιτυχημένη επιχείρηση λαθρεμπορίου και άρχισαν επίσης να εμπλέκονται στην πειρατεία.Αν και ο Λαφίτ προειδοποίησε για πιθανή στρατιωτική επίθεση στη βάση τους, μία αμερικανική ναυτική δύναμη εισέβαλε με επιτυχία το Σεπτέμβριο του 1814 και κατέλαβε το μεγαλύτερο μέρος του στόλου του Λαφίτ. Αργότερα, σε αντάλλαγμα νομικής χάρης για τους λαθρεμπόρους, ο Λαφίτ και οι σύντροφοί του βοήθησαν τον στρατηγό Άντριου Τζάκσον να υπερασπιστεί τη Νέα Ορλεάνη ενάντια στους Βρετανούς στην τελευταία μάχη του Πολέμου του 1812. Οι Λαφίτ έγιναν κατάσκοποι για τους Ισπανούς κατά τη διάρκεια του μεξικανικού πολέμου ανεξαρτησίας και μετακόμισαν στο νησί Γκάλβεστον στο Τέξας, όπου ανέπτυξαν μία πειρατική αποικία. Ο Λαφίτ συνέχισε να επιτίθεται ως πειρατής σε εμπορικά πλοία στα λιμάνια της Κεντρικής Αμερικής μέχρι που πέθανε περίπου το 1823, προσπαθώντας να καταλάβει ισπανικά πλοία. Οι εικασίες σχετικά με τη ζωή και τον θάνατό του συνεχίζονται μεταξύ των ιστορικών.Κάποιοι υποστηρίζουν πως η ζωή του Λαφίτ έδωσε την έμπνευση στον Λόρδο Βύρωνα για το ποίημα Ο Κουρσάρος, που δημοσιεύθηκε το 1814.. Το 1938 προβλήθηκε η ταινία Ο Πειρατής (The Buccaneer), γνωστή και ως Λαφίτ Ο Μέγας, σε σκηνοθεσία του Σέσιλ Ντε Μιλ και τον Φρέντρικ Μαρτς στο ρόλο του Γάλλου πειρατή που βοηθάει τους Αμερικανούς στον Πόλεμο του 1812 ενάντια στους Βρετανούς. Το 1958, έγινε ριμέικ με τον ίδιο τίτλο. (στα ελληνικά προβλήθηκε με τον τίτλο Λαφίτ, Ο Πειρατής), με σκηνοθέτη τον Άντονι Κουίν.
Αρχάγγελος

Οι Αρχάγγελοι είναι μέλη της τρίτης ταξιαρχίας αγγέλων. Τους βρίσκουμε σε πολλές θρησκείες όπως στον Χριστιανισμό, Ισλάμ, Ιουδαϊσμό και Ζωροαστρισμό. Τα ονόματά τους συχνά χρησιμοποιούνται και ως πρώτα ανδρικά ονόματα σε πολλές κουλτούρες.

 Αρχάγγελος Μιχαήλ, που σημαίνει «τις ως ο Θεός ημών», είναι ο μόνος που αναφέρεται στην Βίβλο ως αρχάγγελος (Δαν. 10,21)και αναγνωρίζεται από το Καθολικό και Προτεσταντικό δόγμα. Αρχάγγελος Γαβριήλ, αρχάγγελος και αγγελιοφόρος του Θεού. Έπαιξε σημαντικό ρόλο στην Γέννηση του Ιησού μεταφέροντας το χαρμόσυνο μήνυμα της γέννησής Του λέγοντας στην Μαριάμ «Χαίρε, κεχαριτωμένη ο Κύριος μετά σού». Αρχάγγελος Ραφαήλ, (αρχικό όνομα Λαββιήλ) το όνομά του οποίου σημαίνει «ο Κύριος θεραπεύει» (αναφέρεται στον Τωβίτ) και με βάση τα Απόκρυφα βιβλία της Παλαιάς Διαθήκης είναι ο άγγελος που έδειξε στον Νώε πως να φτιάξει την Κιβωτό. Αρχάγγελος Ουριήλ (το Φως του Θεού) το όνομα του οποίου συναντάμε σε ένα από τα Απόκρυφα βιβλία της Παλαιάς Διαθήκης γραμμένο από τον Ενώχ, αν και η εκκλησία τον αφαίρεσε από το αρχείο της το 745 μ.χ. Σχετικά με τη "Σύναξη των Αρχαγγέλων", οποία εορτάζεται σταθερά στις 8 Νοεμβρίου εκάστου έτους: Οι ονομαζόμενοι Αρχάγγελοι στο Ισλάμ είναι οι Γαβριήλ, Μιχαήλ, Ραφαήλ και Αζραήλ. Στην Κοπτική Ορθόδοξη Εκκλησία, οι Κόπτες δίνουν ιδιαίτερη σημασία στον Αρχάγγελο Μιχαήλ. Πέρα όμως από τους Μιχαήλ, Γαβριήλ και Ραφαήλ επίσης διακρίνουμε τέσσερα ακόμα ονόματα Αρχαγγέλων: Σαριήλ που σημαίνει "Πρίγκηπας του Θεού" Ζαδκιήλ που σημαίνει "Χάρην Θεού" Σαρακουήλ Αναήλ που σημαίνει "Βροχή Θεού" Οι αρχάγγελοι Μιχαήλ, Γαβριήλ και Ραφαήλ εορτάζονται από τη Ρωμαιοκαθολική Εκκλησία στις 29 Σεπτεμβρίου εκάστου έτους και από την Ορθόδοξη Εκκλησία και τις Ανατολικές Καθολικές Εκκλησίες στις 8 Νοεμβρίου εκάστου έτους.
Τζαφαργκουλού Χαν Ναχιτσεβάνσκι

Ο Τζαφαργκουλού Χαν Κεμπάλι Χαν ογλού Ναχιτσεβάνσκι (ρωσ. Джафаркули Хан Нахичеванский, αζερ. Cəfərqulu xan Naxçıvanski) (5 Φεβρουαρίου 1859 - μετά το 1929) ήταν Αζέρος πολιτικός, διοικητής της Δημοκρατίας του Αράς. Γιος του Ρώσου στρατηγού Καλμπάλι Χαν Ναχιτσεβάνσκι, αδερφός του στρατηγού Χουσέιν Χαν Ναχιτσεβάνσκι, πατέρας του Τζαμσίντ Ναχιτσεβάνσκι.

 Τον Ιούνιο του 1871 εγγράφτηκε στο Σώμα του Παζέσκ. Στις 10 Ιουλίου 1877, έλαβε τον βαθμό του κορνέτ στο Σώμα Φρουράς του Πέτεργκοφ. Τον Απρίλιο του 1878 μεταφέρθηκε στο 16ο Σώμα Δραγόνων του Τβέρσκ, στον Καύκασο. Συμμετείχε στην πολιορκία του Ερζερούμ. Συμμετείχει στην πρώτη (1879) και στην δεύτερη (1880-1881) εκστρατεία στην Κεντρική Ασία με το 15ο Σώμα Δραγόνων του Περεγιασλάφσκι. Στις 24 Μαρτίου 1881 έλαβε τον βαθμό του σταμπ-καπετάνιου, ενώ αργότερα έλαβε τον βαθμό του σταμπ-ροτμίστρου. Το 1885, έλαβε τον βαθμό του ροτμίστρου. Τάγμα του Αγίου Στανισλάφ Γ' Τάξεως με σπαθί και σημαία (1880) Τάγμα του Αγίου Στανισλάφ Β' Τάξεως (1882) Τάγμα του Αγίου Βλαδίμηρου Δ' Τάξεως με σπαθί και σημαία (1881) Τάγμα της Αγίας Άννας Γ' Τάξεως με σπαθί και σημαία (1882)Έλαβε επίσης το μετάλλιο «Στην μνήμη του Τουρκικού πολέμου 1877-1878» (ρωσ. «В память Турецкой войны 1877—1878 гг.») και το μετάλλιο «Για την κατάληψη του Γκιοκτεπέ στις 12 Ιανουαρίου 1881» (ρωσ. «За взятие штурмом крепости Геок-Тепе 12 января 1881 года»). Από το 1912 μέχρι το 1917 ήταν δικαστής στο Δικαστήριο του Εριβάν. Μετά την κατάληψη του Αζερμπαϊτζάν από τον Κόκκινο Στρατό, έφυγε ως μετανάστης στο Ιράν.
Μαρία Βεατρίκη των Έστε, δούκισσα της Μάσσα

Η Μαρία Βεατρίκη (ιταλ. Maria Beatrice d'Este, 7 Απριλίου 1750 - 14 Νοεμβρίου 1829) από τον Οίκο των Έστε ήταν κόρη του Δούκα της Μόντενα & του Ρέτζο και με τον γάμο της έγινε αρχιδούκισσα της Αυστρίας. Έγινε δούκισσα της Μάσσα και της Καρράρα (1790-1796, 1815-1829).

 Η Μαρία Βεατρίκη Ριχάρδα ήταν η μόνη κόρη του Έρκολε Γ΄ της Μόντενα & του Ρέτζο και της Μαρίας Θηρεσίας Τσύμπο-Μαλασπίνα, κόρης και κληρονόμου του Αλντεράνο Α΄ της Μάσσα & της Καρράρα. Παντρεύτηκε το 1771 τον Φερδινάνδο Κάρολο της Αυστρίας, Δούκα του Μπράισγκαου, και είχε τέκνα: Ιωσήφ Φραγκίσκος (1772). Μαρία Θηρεσία (1773 - 1832), παντρεύτηκε τον Βίκτωρα Εμμανουήλ Α΄ της Σαρδηνίας. Ιωσηφίνα (1775 - 1777). Μαρία Λεοπολδίνα (1776 - 1848), παντρεύτηκε τον Κάρολο Δ΄ Θεόδωρο της Βαυαρίας. Φραγκίσκος Δ΄ (1779 - 1846), Δούκας της Μόντενα. Φερδινάνδος Κάρολος Ιωσήφ (1781 - 1850), αρχηγός του αυστριακού στρατού κατά τους Ναπολεόντειους Πολέμους. Μαξιμιλιανός Ιωσήφ (1782 - 1863), Μέγας Μάγιστρος του Τάγματος των Τευτόνων Ιπποτών. Μαρία Αντωνία (1784 - 1786). Κάρολος Αμβρόσιος (1785 - 1809), αρχιεπίσκοπος του Έστεργκομ, πρωθιερέας της Ουγγαρίας. Μαρία Λουδοβίκη Βεατρίκη (1787 - 1816), παντρεύτηκε τον εξάδελφό της Φραγκίσκο Β΄ της Αγίας Ρωμαϊκής Αυτοκρατορίας. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 87.
Λειβαδιακός/Σαλαμίνα Λειβαδιών

Ο Λειβαδιακός/Σαλαμίνα Λειβαδιών είναι μια κυπριακή ποδοσφαιρική ομάδα με έδρα τα Λιβάδια της επαρχίας Λάρνακας. Ιδρύθηκε το 2010. Τα χρώματα της ομάδας είναι το κίτρινο και το πράσινο. Ως έδρα χρησιμοποιεί το Δημοτικό Στάδιο Αγίας Παρασκευής Λειβαδιών.

 Ο Λειβαδιακός/Σαλαμίνα Λειβαδιών ιδρύθηκε το 2010 από την ενοποίηση του Λειβαδιακού Λειβαδιών και της Σαλαμίνας Λειβαδιών. Αρχικά, εντάχθηκε στην Επαρχιακή Ποδοσφαιρική Ένωση Λάρνακας (ΕΠΕΛ). Από την πρώτη χρονιά ύπαρξης του κατάφερε να κατακτήσει το πρωτάθλημα ένταξης 2011 μέσα από το οποίο αναδεικνύονταν οι ομάδες των αγροτικών πρωταθλημάτων που εντάσσονταν στην Κυπριακή Ομοσπονδία Ποδοσφαίρου (ΚΟΠ) και συμμετείχαν στη Δ΄ κατηγορία. Ωστόσο, η ΚΟΠ αποφάσισε ότι η ομάδα δεν ικανοποιούσε βασικές προϋποθέσεις εγγραφής της στο μητρώο μελών της ομοσπονδίας. Μετέπειτα, μετά από έκτακτη γενική συνέλευση αποφασίστηκε ότι μπορεί να ενταχθεί στην ΚΟΠ. Επειδή όμως το πρωτάθλημα της Δ΄κατηγορίας 2011-12 είχε ήδη ξεκινήσει, αποφασίστηκε όπως παραχωρηθεί στην ομάδα θέση στο επόμενο πρωτάθλημα, δηλαδή της περιόδου 2012-13. Την πρώτη περίοδο στις διοργανώσεις της ΚΟΠ ο Λειβαδικός/Σαλαμίνα τερμάτισε στη δέκατη θέση. Την επόμενη περίοδο τερμάτισε στην όγδοη θέση. Την περίοδο 2014-15 τερμάτισε στην έβδομη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Ο Λειβαδικός/Σαλαμίνα Λειβαδιών συμμετείχε στο πρωτάθλημα το οποίο κατέκτησε και προβιβάστηκε για πρώτη φορά στη Γ΄ κατηγορία.Την περίοδο 2016-17 τερμάτισε στην 13η θέση του πρωταθλήματος και παρέμεινε στη Γ΄ κατηγορία. Την περίοδο 2017-18 τερμάτισε στην 16η θέση του πρωταθλήματος και υποβιβάστηκε στην Επίλεκτη Κατηγορία. Στη συνέχεια αποχώρησε από την Επίλεκτη Κατηγορία 2018-19 δηλώνοντας αδυναμία συμμετοχής στο πρωτάθλημα. 1: Ο Λειβαδιακός/Σαλαμίνα Λειβαδιών κέρδισε 15 βαθμούς, αλλά τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 12 βαθμοί.2:Ο Λειβαδιακός/Σαλαμίνα Λειβαδιών αποχώρησε λίγο πριν την έναρξη του πρωταθλήματος. Όλοι οι αγώνες του κατακυρώθηκαν με 3-0 υπέρ των αντιπάλων του. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου έως και την περίοδο 2018-19. Πρωτάθλημα Επίλεκτης κατηγορίας ΣΤΟΚ:Πρωταθλητής (1): 2016 Πρωτάθλημα ένταξης: Πρωταθλητής (1): 2011 Πρωτάθλημα πρωταθλητριών ΣΤΟΚ: Πρωταθλητής (1): 2011 Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου Λειβαδιακός/Σαλαμίνα Λειβαδιών, επίσημος λογαριασμός στο Facebook.
Τσενάι Σίτι Φ.Κ.

Η Τσενάι Σίτι Φούτμπολ Κλαμπ (χίντι: चेन्नई सिटी एफ.सी.,αγγλικά: Chennai City Football Club) είναι ινδικός επαγγελματικός ποδοσφαιρικός σύλλογος με έδρα το Κοϊμπαντόρ του Ταμίλ Ναντού, ο οποίος συμμετέχει στην I-League, μία από τις κορυφαίες κατηγορίες ποδοσφαίρου στην Ινδία. Ο σύλλογος ιδρύθηκε από πέντε φίλους το 1946 ως Νετατζί Σπορτς Κλαμπ (Netaji Sports Club). Ο σύλλογος έχει περάσει το μεγαλύτερο ποσοστό της ιστορίας του αγωνιζόμενος στα τουρνουά τοπικής πολιτείας και πόλης, αλλά μπήκε στην εθνική σκηνή το 2016. Στις 11 Δεκεμβρίου 2016, η ομάδα κέρδισε μία θέση άμεσης εισόδου στην I-League για τη σεζόν 2016-17 και έγινε πρωταθλητής I-League της σεζόν 2018-19.

 Ο σύλλογος ιδρύθηκε το 1946 ως Netaji Sports Club από πέντε φίλους, τους Σ.Β. Καναγκασάμπαϊ, Ε. Βαντιβέλου, Τ.Ρ. Γκοβινταράτζαν, Π.Β. Τσελαπά και Κ. Εκαμπαράμ. Στις 11 Δεκεμβρίου 2016, ο σύλλογος έλαβε μία θέση άμεσης εισόδου για την I-League 2016-17 και έγινε ο δεύτερος σύλλογος από το Ταμίλ Ναντού που έπαιξε στην πρώτη κατηγορία μετά την ομάδα της Indian Bank στη Νάσιοναλ Φούτμπολ Λιγκ Ινδίας. Στις 6 Φεβρουαρίου 2019, η Τσενάι Σίτι Φ.Κ. συμφώνησε για συνεργασία με την ΦΚ Βασιλεία, η οποία πλέον κατέχει το 26 τοις εκατό του συλλόγου και θα αναπτύξει το ποδόσφαιρο στην πολιτεία δημιουργώντας σχολές ποδοσφαίρου για νεαρά ταλέντα.Η ΦΚ Βασιλεία θα έχει επίσης ένα πρόγραμμα ανταλλαγής παικτών, συμπεριλαμβανομένων των παικτών της πρώτης ομάδας της Τσενάι Σίτι Φ.Κ. και θα βοηθήσει τον σύλλογο με τεχνογνωσία.Στις 9 Μαρτίου 2019, η Τσενάι Σίτι Φ.Κ. νίκησε τους πρώην πρωταθλητές Μινέρβα Παντζάμπ με 3-1, για να στεφθεί πρωταθλήτρια της σεζόν 2018-19. Αυτό σηματοδότησε το τέλος μιας πολύ επιτυχημένης σεζόν για τον σύλλογο, αψηφώντας όλες τις πιθανότητες για να κερδίσει το πρωτάθλημα. Ο Ουρουγουανός επιθετικός Πέντρο Μάνζι σημείωσε δύο γκολ σε αυτόν τον αγώνα και ήταν ο κοινός κορυφαίος σκόρερ του πρωταθλήματος, σημειώνοντας 21 γκολ. Αυτός ήταν ο πρώτος τίτλος της I-League για την Τσενάι Σίτι Φ.Κ., όπου της έδωσε την πρόκριση για την πρώτη της συμμετοχή στο ΑΦΚ Τσάμπιονς Λιγκ.Η Τσενάι Σίτι Φ.Κ. έπαιξε επίσης στο Σούπερ Καπ Ινδίας κατά τη διάρκεια Μαρτίου-Απριλίου 2019 και έχασε στον ημιτελικό από την τελική νικήτρια, Φ.Κ. Γκόα. Ωστόσο, κατάφερε να κερδίσει με 2-1 την πρωταθλήτρια της I-League, Μπένγκαλουρου ΦΚ, στον προημιτελικό. Ο σύλλογος παίζει τους εντός έδρας αγώνες της στο Στάδιο Τζαβαχαρλάλ Νεχρού στο Κοϊμπαντόρ. Κατασκευάστηκε το 1971, αυτή τη στιγμή χρησιμοποιείται κυρίως για ποδοσφαιρικούς αγώνες και έχει χωρητικότητα 30.000 θεατών. Πριν από τη σεζόν 2017-2018, ο σύλλογος έπαιξε τους εντός έδρας αγώνες του στο Στάδιο Τζαβαχαρλάλ Νεχρού στο Τσενάι. Ο σύλλογος αποφάσισε να παίξει τους ηπειρωτικούς αγώνες του στο Αχμενταμπάντ. I-League Πρωταθλητές: 2018–19 Υψηλότερο ποσό μεταγραφής που έλαβε - 125.000 € συν ρήτρα πώλησης από την Αλμπίρεξ Νίγκατα για τον Πέντρο Μάνζι, 2020 Επίσημος ιστότοπος
Άνω Αργυροπούλι Λάρισας

Το Άνω Αργυροπούλι (επίσημη ονομασία Άνω Αργυροπούλειον) είναι οικισμός της τοπικής κοινότητας Αργυροπουλείου, της δημοτικής ενότητας και δήμου Τυρνάβου, της περιφερειακής ενότητας (τέως νομού) Λαρίσης, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τυρνάβου του νομού Λαρίσης, στο γεωγραφικό διαμέρισμα Θεσσαλίας.

 Το Άνω Αργυροπούλι είναι ημιορεινός οικισμός στο Β. ΒΚ. τμήμα του νομού Λαρίσης. Βρίσκεται στις νοτιοδυτικές κλιτύς της κορυφής «Γοδαμάν» (1.428 μ.) του Κάτω Ολύμπου, βόρεια του Τυρνάβου και σε μέσο σταθμικό υψόμετρο 420. Απέχει 42 χλμ. περίπου Β. της Λάρισας (μέσω Αμφιθέας). Ο οικισμός αναγνωρίστηκε το 1961 και προσαρτήθηκε στην κοινότητα Αργυροπουλείου του νομού Λαρίσης. Με το ΦΕΚ 244Α - 04/12/1997 αποσπάστηκε από την κοινότητα και προσαρτήθηκε στον δήμο Τυρνάβου. Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Ένωση Ανταποκριτών Ξένου Τύπου του Χόλυγουντ

Η Ένωση Ανταποκριτών Ξένου Τύπου του Χόλυγουντ (αγγλικά: Hollywood Foreign Press Association‎), (συντ. HFPA) είναι ένας μη κερδοσκοπικός οργανισμός που αποτελείται από επαγγελματίες δημοσιογράφους και φωτογράφους που εκπροσωπούν την κινηματογραφική βιομηχανία των ΗΠΑ σε διάφορα μέσα ενημέρωσης (εφημερίδες, περιοδικά, εκδόσεις βιβλίων και ραδιοφωνικές και τηλεοπτικές εκπομπές ) εκτός των Ηνωμένων Πολιτειών. Επί του παρόντος, υπάρχουν περίπου 90 μέλη που εργάζονται σε τουλάχιστον 55 χώρες και έχουν αναγνωστικό κοινό που ξεπερνά τα 250 εκατομμύρια άτομα.

 Η Ένωση Ανταποκριτών ιδρύθηκε το 1943 από μια ομάδα δημοσιογράφων της βρετανικής εφημερίδας Daily Mail, με κύριο σκοπό την προβολή του Χόλυγουντ σε όλον τον κόσμο. Από το 1943 η Ένωση διοργανώνει την ετήσια τελετή των βραβείων Χρυσών Σφαίρων στο Λος Άντζελες κάθε Ιανουάριο, που τιμά τα αξιόλογα επιτεύγματα στον κινηματογράφου και την τηλεόρασης καθώς και σε επιχειρήσεις ψυχαγωγίας.Η πρώτη τελετή των Χρυσών Σφαίρων έλαβε χώρα στις αρχές του 1944 και πραγματοποιήθηκε στα στούντιο της 20th Century Fox. Εκεί η Τζένιφερ Τζόουνς κέρδισε το βραβείο Ά γυναικείου ρόλου για την ταινία Το Τραγούδι της Μπερναντέτ, η οποία επίσης κέρδισε το βραβείο καλύτερης ταινίας, ενώ ο Πωλ Λούκας, κέρδισε το βραβείο Α' ανδρικού ρόλου για την ερμηνεία του στην ταινία Φρουρά επί του Ρήνου . Τα πρώτα βραβεία απονεμήθηκαν σε μορφή κυλίνδρων, ενώ την επόμενη χρονιά, τα μέλη της Ενωσης είχαν την ιδέα να δώσουν στους νικητές μια χρυσή σφαίρα περιτυλιγμένη με μια λωρίδα κινηματογραφικού φιλμ και τοποθετημένη σε ένα βάθρο.Το 1950, οι διαφορετικές φιλοσοφίες μεταξύ των μελών προκάλεσαν διάσπαση εντός της οργάνωσης, με αποτέλεσμα να χωριστεί σε δύο ξεχωριστές ομάδες: την Ένωση Ξένων Ανταποκριτών του Χόλιγουντ και την Ένωση Ξένου Τύπου του Χόλιγουντ. Η διάσπαση έληξε το 1955 όταν οι δημοσιογράφοι επανενώθηκαν με τον συλλογικό τίτλο Ένωση Ανταποκριτών Ξένου Τύπου του Χόλυγουντ με σταθερό καταστατικό και απαιτήσεις για την ένταξη κάποιου μέλους.Το 1955, οι Χρυσές Σφαίρες άρχισαν να απονέμονται και για τα επιτεύγματα στην τηλεόραση έκτος από τον κινηματογράφο. Οι πρώτοι βραβευθέντες στην κατηγορία "Καλύτερη τηλεοπτική εκπομπή" εκείνη τη χρονιά ήταν οι Dinah Shore, Lucy & Desi, The American Comedy και Davy Crockett. Οι συνελεύσεις των μελών πραγματοποιούνται κάθε μήνα και τα στελέχη και οι διευθυντές εκλέγονται ετησίως. Το πολύ πέντε δημοσιογράφοι μπορούν να γίνονται δεκτοί στην οργάνωση κάθε χρόνο.Για να διατηρήσει την ιδιότητα του ως "Ενεργό μέλος", κάθε μέλος πρέπει να είναι επί του παρόντος να είναι διαπιστευμένο από την Ένωση Κινηματογράφου της Αμερικής και πρέπει να υποβάλλει δείγματα της δουλειάς του κάθε χρόνο για να ανανεώνει την ενεργό κατάστασή του ή να ανατίθεται εκ νέου σε καθεστώς συνεργάτη χωρίς δικαίωμα ψήφου. Επίσημος ιστότοπος
Στέφαν Τσαρνιέτσκι

Ο Στέφαν Τσαρνιέτσκι (πολωνικά: Stefan Czarniecki) (1599 – 16 Φεβρουαρίου 1665), του οικόσημου Γουόντζια, ήταν Πολωνός ευγενής, στρατηγός και στρατιωτικός διοικητής. Στην καριέρα του, αναδύθηκε από μικρός ευγενής σε μεγιστάνα και κατείχε ένα από τα υψηλότερα αξιώματα στην Πολωνική-Λιθουανική Κοινοπολιτεία, κάτι που δεν είχε προηγούμενο στην ιστορία της Κοινοπολιτείας. Στις 22 Ιουλίου 1664 έλαβε το αξίωμα του βοεβόδα του Κιέβου και στις 2 Ιανουαρίου 1665, λίγες εβδομάδες πριν από το θάνατό του, του δόθηκε το αξίωμα του Χετμάνου (ένας από τους κορυφαίους στρατιωτικούς διοικητές) του Στέμματος του Βασιλείου της Πολωνίας. Μνημονεύεται ως καταξιωμένος στρατιωτικός διοικητής και θεωρείται ως εθνικός ήρωας της Πολωνίας. Η θέση του στην πολωνική ιστορία αναγνωρίζεται από την αναφορά του ονόματός του στον πολωνικό εθνικό ύμνο. Ο Τσαρνιέτσκι συνέβαλε σημαντικά στην καταπολέμηση της Εξέγερσης του Χμελνίτσκι, κατά τη διάρκεια του Πολέμου Πολωνίας-Ρωσίας (1654-1667), και του Πολωνο-Σουηδικού Πολέμου (Κατακλυσμός). Η χρήση του ανταρτοπόλεμου κατά των Σουηδών πιστώνεται ως ένας από τους κύριους λόγους για την τελική νίκη της Πολωνίας σε αυτόν τον πόλεμο.

 Adamski, Krzysztof. «W poniedziałek, 30 listopada br., w Gryfinie, z udziaem Biskupa Kopenhagi, miały miejsce uroczyste obchody 350. rocznicy przemarszu wojsk Stefana Czarnieckiego, które 7 października 1659 r., pod Gryfinem, przeprawiły się przez Odrę, powracając z Danii. Zobacz galeria zdjęć | Uroczystości 350. rocznicy przeprawy Hetmana Stefana Czarnieckiego pod Gryfinem | Portal Archidiecezji Szczecińsko-Kamieńskiej». Diecezja.szczecin.pl. Ανακτήθηκε στις 22 Ιουνίου 2012. Brzezinski, Richard (25 Ιουλίου 2006). Polish Winged Hussar 1576–1775. Osprey Publishing. σελ. 24. ISBN 978-1-84176-650-8. Falba, Tomasz (2008). «Czy wiesz jak morze trafiło do hymnu?». myśl. Αρχειοθετήθηκε από το πρωτότυπο στις 16 Δεκεμβρίου 2017. Ανακτήθηκε στις 22 Ιουνίου 2012. (also published in Nasze Morze (Nr 7 (31) lipiec 2008 r.)) Kersten, Adam (2006). Stefan Czarniecki 1599–1665. Wydawn. Uniwersytetu Marii Curie-Skłodowskiej. σελ. 27. ISBN 978-83-227-2545-0. Lerski, Jerzy Jan (1996). Historical Dictionary of Poland, 966–1945. Greenwood Publishing Group. σελ. 93. ISBN 978-0-313-26007-0. Nagielski, Mirosław (1995). «Stefan Czarniecki (1604–1655) hetman polny». Hetmani Rzeczypospolitej Obojga Narodów. Wydawn. Bellona. σελίδες 202, 204, 206–213. ISBN 978-83-11-08275-5. Pasek, Jan Chryzostom (1976). Memoirs of the Polish Baroque: The Writings of Jan Chryzostom Pasek, a Squire of the Commonwealth of Poland and Lithuania. University of California Press. σελ. 320. ISBN 978-0-520-02752-7. Podhorodecki, Leszek (1998). Stefan Czarniecki. Książka i Wiedza. σελίδες 6–231. ISBN 978-83-86170-36-4. Wandycz, Piotr Stefan (1980). The United States and Poland. Harvard University Press. σελ. 22. ISBN 978-0-674-92685-1. Στέφαν Τσαρνιέτσκι (1599–1665) Αρχειοθετήθηκε 2009-07-05 στο Wayback Machine. – βιογραφία στο Poland.gov.pl Απομνημονεύματα του Στέφαν Τσαρνιέτσκι του Βίτολντ Γκομπρόβιτς. Μετάφραση από τα πολωνικά: Κρίστοφερ Μακόσα
Μητροπολίτης Ηλείας και Ωλένης Γερμανός Β΄

Ο Μητροπολίτης Ηλείας Γερμανός Β΄ (κατά κόσμον Ιωάννης Παρασκευόπουλος, Καρδαμάς Ηλείας, 24 Φεβρουαρίου 1932 - Γαστούνη Ηλείας, 21 Φεβρουαρίου 2023) ήταν Έλληνας θεολόγος και επίσκοπος της Εκκλησίας της Ελλάδος. Διετέλεσε Μητροπολίτης Ηλείας και Ωλένης από το 1981 ως το 2022.

 Ο κατά κόσμον Ιωάννης Παρασκευόπουλος του Γεωργίου και της Κωνσταντίνας γεννήθηκε στον Καρδαμά Ηλείας στις 24 Φεβρουαρίου του 1932. Το 1946 ενεγράφη στην επτατάξιο Εκκλησιαστική Σχολή Κορίνθου και το 1953 στην Θεολογική Σχολή του Εθνικού και Καποδιστριακού Πανεπιστημίου Αθηνών, από όπου αποφοίτησε τον Φεβρουάριο του 1958. Στις 8 Νοεμβρίου 1960 εκάρη μοναχός στην Ιερά Μονή Παναγίας Σκαφιδιάς από τον τότε Μητροπολίτη Ηλείας Γερμανό Α΄ και πήρε το όνομα Γερμανός προς τιμήν του γέροντός του. Στις 20 Νοεμβρίου του ιδίου έτους χειροτονήθηκε διάκονος στον Ιερό Ναό Αγίου Ιωάννου του Θεολόγου Καρδαμά και στις 6 Δεκεμβρίου πρεσβύτερος στον Μητροπολιτικό Ναό Αγίου Νικολάου Πύργου από τον γέροντά του μητροπολίτη Γερμανό, και προήχθη σε αρχιμανδρίτη. Υπηρέτησε ως εφημέριος στις ενορίες Βρανά – Βαρθολομιού και Σκουροχωρίου. Τον Σεπτέμβριο του 1961 διορίσθηκε ιεροκήρυκας και γενικός αρχιερατικός επίτροπος και στη συνέχεια ανέλαβε καθήκοντα πρωτοσυγκέλλου. Τον Μάρτιο του 1979 διορίσθηκε πρώτος γραμματέας της Ιεράς Συνόδου της Εκκλησίας της Ελλάδος και την 1η Οκτωβρίου 1981 εξελέγη μητροπολίτης Ηλείας. Στις 3 Οκτωβρίου 1981 χειροτονήθηκε επίσκοπος στον Ιερό Ναό Αγίου Διονυσίου Αρεοπαγίτου Αθηνών από τον αρχιεπίσκοπο Σεραφείμ και στις 24 Οκτωβρίου ενθρονίστηκε στον Ιερό Ναό Αγίου Νικολάου Πύργου. Συνέγραψε πολυάριθμα έργα. Υπέβαλε την παραίτησή του στην Ιερά Σύνοδο, η οποία την έκανε αποδεκτή στις 5 Σεπτεμβρίου 2022 και ακολούθως παρέμεινε ως τοποτηρητής της Μητροπόλεως έως τις 7 Οκτωβρίου 2022. Απεβίωσε στις 21 Φεβρουαρίου 2023, στο γηροκομείο της Ιεράς Μητροπόλεως Ηλείας στη Γαστούνη, όπου εφησύχαζε μετά τη παραίτηση του. Ιστοσελίδα Ιεράς Μητροπόλεως Ηλείας και Ωλένης
Β΄ Κατηγορία ποδοσφαίρου ανδρών Βελγίου

Η Δεύτερη Κατηγορία (ολλανδικά: Tweede klasse, γαλλικά: Division 2, γερμανικά: Zweite Division) ήταν το δεύτερο υψηλότερο επίπεδο ποδοσφαίρου ανδρών στο Βέλγιο. Δημιουργήθηκε το 1909 από τη Βασιλική Βελγική Ποδοσφαιρική Ομοσπονδία. Το 2016 καταργήθηκε και έδωσε τη θέση της στην Πρώτη Κατηγορία Β.

 Το δεύτερο τμήμα ποδοσφαίρου του Βελγίου δημιουργήθηκε το 1905. Το 1923 υπήρχαν δύο όμιλοι σε αυτό το τμήμα. Το 1926, το σύστημα αλλάζει καθώς οι δύο όμιλοι ενώνονται σε έναν ενιαίο με 14 ομάδες. Στο τέλος της σεζόν 1930 - 1931, χωρίστηκε σε ξανά σε δύο ομίλους(14 σωματεία το καθένα). Οι δύο τελευταίες ομάδες σε κάθε όμιλο υποβιβάζονταν και δύο πρώτοι από κάθε όμιλο προβιβάζονταν. Το 1952, το πρωτάθλημα μετονομάστηκε σε Β΄ Κατηγορία με 16 ομάδες αποτελούμενες έναν όμιλο. Τέλος, το 1994 η κατηγορία πήρε την τελική της μορφή αποτελούμενη από 18 ομάδες. Μεταξύ του 2008 και του 2010 ονομάστηκε σε EXQI League λόγω χορηγίας από τον τηλεοπτικό σταθμό Euro1080. Στο τέλος της περιόδου 2009/2010, ο χορηγός αυτός δεν έδειξε περισσότερο ενδιαφέρον στο πρωτάθλημα, λόγω των οικονομικών όρων. Ωστόσο, το 2012, το πρωτάθλημα βρήκε ένα νέο χορηγό την Belgacom, και μετονομάστηκε σε Belgacom League. Το πρωτάθλημα μετονομάστηκε εκ νέου σε Proximus League το 2015, λόγο αλλαγής επωνυμίας του χορηγού σε Proximus. Με την αναδιάρθρωση του 2016, η Δεύτερη Κατηγορία καταργήθηκε. (2009-) 2009-10Λιρς ΣΚ 2010-11Λεουβέν 2011-12Σπορτίνγκ Σαρλερουά 2012-13ΚΒ Οστένδη 2013-14ΚΒΚ Βέστερλο Αίντραχτ Άαλστ Ρουαγιάλ Αντβέρπ ΦΚ ΚΦΣ Ντέλες Σπόρ ΚΑΣ Έουπεν ΑΣ Βερμπροεντέρινγκ ΚΣΚ Χέιστ Λέουβεν Λόμελ Γιουνάιτετ ΚΡΣ Μέχελεν Κ.Πάτρο Έισντεν Μαασματσέλεν ΡΑΕΚ Μονς ΚΣΦ Ροσελάρε Σερένγκ Γιουνάιτετ Κ. Σίντ-Τρουιντένσε ΑΦΚ Τουμπίζ ΡΕ Βιρτόν Κ.Β. Βολουβε-Ζαβεντεμ Γουάιτ Στάρτ Βρυξέλλες https://web.archive.org/web/20110430232746/http://www.footbel.be/ https://web.archive.org/web/20070926235407/http://www.sport.be/fr/football/lagere/fixture.html?comp=2081 http://www.rsssf.com/tablesb/belghist.html https://web.archive.org/web/20140928100852/http://nr10.be/2e-klasse
Σαντζάκι του Καράκ

Το σαντζάκι του Καράκ (τουρκικά: Kerek Sancağı), γνωστό και ως μουτεσαριφλίκι του Καράκ, ήταν οθωμανικό έδαφος με ειδική διοικητική θέση που ιδρύθηκε το 1895 και βρίσκεται στη σύγχρονη Ιορδανία. Η πόλη του Καράκ ήταν η πρωτεύουσα της επαρχίας. Είχε πληθυσμό 72.562 το 1914.

 Το Μάιο του 1892, υποβλήθηκε πρόταση για μια περιφερειακή κυβέρνηση με κέντρο το Μαάν (παλαιότερα γνωστό ως σαντζάκι του Μαάν, αραβικά: سنجق معان, το οποίο ιδρύθηκε το 1579 ως τμήμα του εγιαλετίου της Δαμασκού) η οποία εγκρίθηκε τον Αύγουστο. Στα μέσα του 1895, το διοικητικό κέντρο της περιοχής μεταφέρθηκε στο Καράκ, αποτελώντας τη νοτιότερη έκταση της οθωμανικής κυριαρχίας στο βιλαέτι της Συρίας. Το σαντζάκι αποτελούνταν από τέσσερις καζάδες: Κάζας του Καράκ Κάζας του Αλ Σαλτ Κάζας του Μαάν Κάζας της Ταφίλα Atlas of Jordan
Καφέ Ζερμπώ

Το «Καφέ Ζερμπώ» (Cafe Gerbeaud) είναι το πιο φημισμένο και δημοφιλές καφε-ζαχαροπλαστείο (konditorei-kaffeehaus) της Βουδαπέστης. Βρίσκεται στο βόρειο μέρος της κεντρικής Πλατείας Βέρεσμορτυ (Voeresmarty Ter) στην πλευρά της Πέστης. Ιδρύθηκε το 1858 στα πρότυπα των «καφέ» της Βιέννης και του Παρισιού. Το κτήριο διατηρεί στην πρόσοψή του την αρ νουβώ αρχιτεκτονική του.

 Η ιστορία του «Καφέ Ζερμπώ» αρχίζει με τον ζαχαροπλάστη Χένρικ Κούγκλερ (Henrik Kugler), που καταγόταν από την πόλη Σοπρόν (Sopron) της δυτικής Ουγγαρίας, ο οποίος άνοιξε το 1858 ένα καφε-ζαχαροπλαστείο (cafe-conditeri) στη Βουδαπέστη, που έγινε σύντομα τόπος κοινωνικής συνάθροισης στην ουγγρική πρωτεύουσα. Ο τύπος της εποχής έγραφε: «Σ' ένα διακοσμημένο με γούστο σαλόνι, μπορεί να βρει κανείς, παράλληλα με το πιο καλό κινέζικο και ρωσικό τσάι, έξοχα σερβιρισμένο, μεγάλη ποικιλία από κέικ και γλυκίσματα και το καλύτερο παγωτό σ' ολόκληρη τη Βουδαπέστη». Το 1870, ο Κούγκλερ μετέφερε την επιχείρησή του στη σημερινή τοποθεσία του «Καφέ Ζερμπώ». Χρόνια αργότερα, το 1882, πηγαίνει στο Παρίσι, όπου συνάντησε τον Ελβετό μεγιστάνα του πλούτου Εμίλ Ζερμπώ (Emile Gerbeaud). Δυο χρόνια αργότερα τον προσκάλεσε στη Βουδαπέστη, ως συνέταιρό του. Ο Ζερμπώ εμπλούτισε το «καφέ» με νέες συνταγές γλυκισμάτων και μετά το θάνατο του Κούγκλερ ανέλαβε εξολοκλήρου την επιχείρηση. Το εσωτερικό του καφε-ζαχαροπλαστείου «Ζερμπώ» αναμορφώθηκε το 1910 με πλούσιο διάκοσμο από τον καλλιτέχνη Χένρικ Ντάριλεκ (Henrik Darilek). Κατά τη διάρκεια της ναζιστικής και κομμουνιστικής διακυβέρνησης της χώρας κι επειδή ο Ελβετός Ζερμπώ υπήρξε πλουτοκράτης καπιταλιστής, το «καφέ» μετονομάστηκε σε «Καφέ Βέρεσμορτυ», από το όνομα του δημοφιλούς εθνικιστή Ούγγρου ποιητή του 19ου αιώνα Μίχαλυ Βέρεσμορτυ (Mihaly Voeresmarty, 1800 - 1855). Ανάμεσα στους τακτικούς θαμώνες του «Καφέ Ζερμπώ» ήταν και ο Φέρεντς Μόλναρ (1878 - 1952), ένας από τους μεγαλύτερους Ούγγρους δραματουργούς και μυθιστοριογράφους του 20ου αιώνα. Κατά τον εορτασμό της 140ης επετείου από την ίδρυση του, ένα ξεχωριστό δώρο προσφέρθηκε στο «Καφέ Ζερμπώ», το πιάνο που προοριζόταν αρχικά για τον Τιτανικό και το οποίο είχε κατασκευαστεί από την φίρμα πιάνων της Λειψίας Μπλύτνερ (Bluethner). Η κατασκευή του όμως δεν είχε ολοκληρωθεί όταν ο Τιτανικός απέπλευσε για το μοιραίο και χωρίς επιστροφή ταξίδι του. Έτσι το πιάνο διασώθηκε από τον υγρό τάφο του Τιτανικού και στολίζει σήμερα τις αίθουσες του «Καφέ Ζερμπώ». Noel Riley Fitch: "The Grand Literary Cafes of Europe", New Holland Publishers (UK) Ltd, London, 2006. "Budapest", Dorling Kindersley Ltd, London, 1999. "Where Budapest 1998": "The Gerbeaud Legend", Budapest, 1998.
Ναός Αναστάσεως Σωτήρος Χριστού (Βέροια)

Ο Ναός Αναστάσεως Σωτήρος Χριστού ή εκκλησία του Χριστού είναι μεσαιωνική ορθόδοξη εκκλησία στο νότιο τμήμα της Βέροιας, Ελλάδα. Ο ναός αποτελεί παρεκκλήσι της ενορίας του Αγίου Ιωάννη του Ελεήμονα.

 Ο ναός σύμφωνα με την κτητορική επιγραφή κτίστηκε χορηγία του Ξένου Ψαλιδά το 1314/15, μετά τον θάνατο της συζύγου του Ευφροσύνης. Ο ναός με χρυσόβουλο του αυτοκράτορα Ανδρόνικου Β΄ δόθηκε στον μοναχό Ιγνάτιο Καλόθετο ώστε να αποτελέσει καθολικό μονής. Ο ναός είναι μονόχωρος και ξυλόστεγος, με εξαγωνική κόγχη στην αψίδα ιερού. Διαθέτει τρεις εισόδους, μία σε κάθε πλευρά. Στις αρχές του 18ου αιώνα προστέθηκε κλειστό περίστωο στις τρεις από τις πλευρές του ναού, αλλά αυτό κατεδαφίστηκε τη δεκαετία του 1950 και αντικαταστάθηκε από τοξωτό περίστωο στη βόρεια και δυτική πλευρά. Το εσωτερικό του ναού είναι τοιχογραφημένο. Σύμφωνα με την κτητορική επιγραφή οι τοιχογραφίες είναι έργο του Γεώργιο Καλλιέργη και έγιναν το 1314/15. Οι τοιχογραφίες χαρακτηρίζονται από την ποικιλία χρωμάτων και ακριβές σχέδιο και εντάσσονται στα πλαίσια της παλαιολόγειας αναγέννησης. Οι τοιχογραφίες στους πλευρικούς τοίχους είναι οργανωμένες σε τρεις ζώνες, με ολόσωμους αγίους στην κάτω, προτομές ευαγγελιστών, αγίων και προφητών στη μεσαία και σκηνές από το δωδεκάορτο στην ανώτερη, από τις οποίες όμως απουσιάζει η Πεντηκοστή. Η Κοίμηση της Θεοτόκου κοσμεί την ανώτερη ζώνη του δυτικού τοίχου. Στο τεταρτοσφαίριο της αψίδες απεικονίζεται η Παναγία να κρατάει στα χέρια της τον Ιησού πλαισιωμένη από αγγέλους και από κάτω οι συλλειτουργούντες πατριάρχες. Στο εσωτερικό του, στο βόρειο και στο νότιο τοίχο, βρίσκονται επίσης δύο αψιδώματα τα οποία στο εσωτερικό τους είναι ζωγραφισμένες η Σταύρωση και η Ανάσταση του Ιησού.Χαρακτηριστικές είναι επίσης οι τοιχογραφίες τοπικών αρχόντων και προσωπικοτήτων. Ο μοναχός Ιγνάτιος Καλόθετος απεικονίζεται να σκύβει μπροστά στον άγιο Αρσένιο. Στην εξωτερική μεριά του δυτικού τοίχου βρίσκεται η παράσταση της τοπικής αρχόντισσας Μαρίας Συναδηνής, η οποία βρίσκεται μέσα σε ψευδοαρκοσόλιο, μαζί με τις παραστάσεις του Χριστού και της Παναγίας. Η απεικόνιση χρονολογήθηκε στο 1326. Στο νότιο τοίχο μέσα σε ψευδοαρκοσόλιο απεικονίζονται, σύμφωνα με την επιγραφή, οι μορφές των Μιχαήλ Καβαλλάριο Συναδηνό, Μανουήλ Διδυμάρη, Μανουήλ Συναδηνό και της Άννα του Μελά, οι οποίοι απεβίωσαν το 1355, και πιθανόν ήταν δωρητές του ναού. Η εξωτερική πλευρά του βόρειου τοίχου αγιογραφήθηκε το 1727.